
Maatietopalvelu
Kyselyvastaus
Asiakirjan tunnus: KT1391
Päivämäärä: 11.9.2026
Julkisuus: Julkinen 

Kongon demokraattinen tasavalta / Lapsen kaksoiskansalaisuus
Democratic Republic of Congo /  Dual citizenship of a child

Kysymykset
1. Salliiko Kongon demokraattinen tasavalta syntymästä saatavan kaksoiskansalaisuuden? Jos lapsen vanhemmat ovat eri valtioiden kansalaisia ja lapsi saisi automaattisesti molempien kansalaisuuden syntyessään, menettääkö lapsi kuitenkin saman tien Kongon demokraattisen tasavallan kansalaisuuden ja on vain toisen valtion kansalainen?   
2. Miten Kongon demokraattisen tasavallan viranomaiset selvittävät kansalaisuutta/kaksoiskansalaisuutta, jos lasta ollaan rekisteröimässä Kongon demokraattisen tasavallan viranomaisissa?
3.  Säilyttääkö lapsi Kongon demokraattisen tasavallan kansalaisuuden, kun hän saa Suomen kansalaisuuden hakemuksesta? Jos hän säilyttää sen, voiko hän menettää sen myöhemmin, esimerkiksi kun hän on täysi-ikäistynyt? Vaikuttaako asiaan se, milloin ja miten hän on saanut Kongon demokraattisen tasavallan kansalaisuuden?
4. 12.2.2007 tehtyyn poliittiseen sopimukseen sisältyy ilmeisesti mahdollisuus siitä, että lapsi voi 21 vuoden ikään asti säilyttää kaksoiskansalaisuutensa vanhempiensa valinnoista huolimatta. Keitä kyseinen poliittinen sopimus koskee ja onko se toteutunut käytännössä? Onko asiassa merkitystä sillä, onko lapsi syntymästään Kongon demokraattisen tasavallan kansalainen vai saanut sen vasta myöhemmin?
Questions
1. Does the Democratic Republic of the Congo permit dual citizenship acquired at birth? If a child’s parents are citizens of different countries and the child would automatically acquire both citizenships at birth, does the child nevertheless immediately lose their citizenship of the Democratic Republic of the Congo and hold only the citizenship of the other country?

2. How do the authorities of the Democratic Republic of the Congo determine citizenship or dual citizenship when a child is being registered with them?
3. Does the child retain their Democratic Republic of the Congo citizenship upon acquiring Finnish citizenship by application? If they retain it, could they lose it later—for example, upon reaching the age of majority? Does it matter when and how they acquired their Democratic Republic of the Congo citizenship?

4. The political agreement concluded on 12 February 2007 apparently includes the possibility for a child to retain dual citizenship until the age of 21, regardless of their parents' choices. To whom does this political agreement apply, and has it been implemented in practice? Does it matter whether the child has been a citizen of the Democratic Republic of the Congo since birth or acquired citizenship only later?
 

[bookmark: _Hlk129259295]Salliiko Kongon demokraattinen tasavalta syntymästä saatavan kaksoiskansalaisuuden? Jos lapsen vanhemmat ovat eri valtioiden kansalaisia ja lapsi saisi automaattisesti molempien kansalaisuuden syntyessään, menettääkö lapsi kuitenkin saman tien Kongon demokraattisen tasavallan kansalaisuuden ja on vain toisen valtion kansalainen?   
Kongon demokraattisen tasavallan [jatkossa: ”Kongon”] nykyinen kansalaisuusjärjestelmä perustuu vuoden 2006 perustuslain 10 artiklaan, jonka mukaan Kongon kansalaisuus on yksinomainen. Sitä ei voi omistaa samanaikaisesti toisen kansalaisuuden kanssa, ja se saadaan joko syntyperän tai niin kutsutun yksilöllisen hankinnan (acquisition individuelle) perusteella.[footnoteRef:1] Perustuslaissa säädetään, että Kongon kansalaisuuden tunnustamista, saamista, menettämistä ja palauttamista koskevat ehdot ja vaatimukset määritellään orgaanisella lailla. Voimassa oleva kansalaisuuslainsäädäntö on edelleen 12. marraskuuta 2004 annettu laki nro 04/024.[footnoteRef:2] [1:  République démocratique du Congo 2006; Kamunga 2022, s. 1 ja 10 – 11.]  [2:  République démocratique du Congo 2004; Kamunga 2022, s. 1 ja 10 – 11.] 

Kongon perustuslaki, sen perusteluosa ja 10 artikla, sekä 12. marraskuuta 2004 annettu laki nro 04/024 Kongon kansalaisuudesta (1 artikla) vahvistavat periaatteen Kongon kansalaisuuden yksinomaisuudesta. Kansalaisuuslain 26 pykälän mukaan Kongon kansalaisuus menetetään ulkomaisen kansalaisuuden hankkimisen seurauksena.[footnoteRef:3]   [3:  Habari RDC 2.5.2018; République démocratique du Congo 2004.] 

Perustuslaissa kielletään kaksoiskansalaisuus, mutta käytännössä usean kansalaisuuden hallussapitoa on siedetty vuodesta 2002 lähtien. Perustuslaillisen kiellon ja sen tosiasian välinen ristiriita, että Kongon demokraattisen tasavallan kansalaisilla on useita passeja, on herättänyt poliittista keskustelua erityisesti koskien korkeassa asemassa toimivia henkilöitä. Perustuslaissa säädetään, että henkilö on alkuperältään kongolainen, jos hän kuuluu ”yhteen niistä etnisistä ryhmistä, joiden jäsenet ja alue muodostivat sen, mikä itsenäistymishetkellä oli Kongon demokraattinen tasavalta”. Marraskuussa 2024 annettua kansalaisuuslakia nro 04/024 pidetään osana perhelainsäädäntöä, jota muutettiin viimeksi vuonna 2016. Tuolloin kansalaisuutta koskevia säännöksiä ei tuolloin muutettu. Lasten katsotaan saavan Kongon kansalaisuuden syntyperän perusteella kahdenlaisen Kongon demokraattiseen tasavaltaan kohdistuvan sidoksen, ius sanguiniksen ja ius solin, nojalla. Toisin sanoen, kansalaisuuden voi saada seuraavilla periaatteilla: kongolaisten vanhempien (ius sanguinis); kuulumisen niihin etnisiin ryhmiin ja kansallisuuksiin, joiden jäsenet ja alue muodostivat itsenäistymishetkellä Kongon demokraattisen tasavallan (ius sanguinis ja ius soli); ja/tai syntymän Kongon demokraattisessa tasavallassa (ius soli).[footnoteRef:4]  [4:  Kamunga 2022, s. 1 ja 10 – 11.] 

[bookmark: _Hlk238476025]Kuitenkin monikansalaisuudesta tiedottavan Multiplecitizenship-sivuston sekä Afrikan maiden kansalaisuus- ja kansalaisuudettomuusteemoihin keskittyvän Citizenship Rights in Africa Initiative -tietokannan mukaan ulkomailla syntynyt lapsi, joka saa syntymämaansa kansalaisuuden, voisi kuitenkin säilyttää samaan aikaan myös Kongon kansalaisuuden 21-vuotispäiväänsä saakka. Tämän jälkeen henkilöllä on 12 kuukautta aikaa luopua ulkomaisesta kansalaisuudesta tai muutoin Kongon kansalaisuus peruutetaan.[footnoteRef:5] Myös Deutsche Welle (DW) -verkkouutisten vuonna 2019 julkaiseman artikkelin mukaan Kongon demokraattinen tasavalta ei tunnusta kaksoiskansalaisuutta, mutta ulkomailla syntyneille lapsille tehdään poikkeus. He saavat pitää molemmat kansalaisuudet 21 vuoden ikään eli täysi-ikäisyyteen saakka. Tämän jälkeen heillä on vuosi aikaa luopua toisesta kansalaisuudestaan.[footnoteRef:6] [5:  Multiplecitizenship.com [päiväämätön], Citizenship Rights in Africa Initiative 29.1.2019.]  [6:  Deutsche Welle 29.1.2019.] 

4. osiossa käsitellään lisää ilmiötä, jossa kongolaisille viranomaisille ja urheilijoille on käytännössä sallittu kaksoiskansalaisuus laillisista esteistä huolimatta.
Miten Kongon demokraattisen tasavallan viranomaiset selvittävät kansalaisuutta/kaksoiskansalaisuutta, jos lasta ollaan rekisteröimässä Kongon demokraattisen tasavallan viranomaisissa? 
Kanadan maahanmuutto- ja pakolaislautakunnan (Immigration and Refugee Board of Canada, IRB) mukaan keskustelussa Kongon suurlähetystön kanssa vuonna 2012 lähetystön virkailija totesi, että Kongon viranomaisten on käytännössä vaikea tietää, onko Kongon kansalaisuuden omaava henkilö hankkinut vieraan valtion kansalaisuuden, ja että on ”varmasti” ihmisiä, jotka ovat hankkineet vieraan valtion kansalaisuuden ilmoittamatta siitä Kongon viranomaisille. Lähetystön virkailija selitti, että jos lapsi syntyy maassa, joka myöntää kansalaisuuden syntymän perusteella, vanhempien on päätettävä, ottavatko lapset kyseisen maan kansalaisuuden, esimerkiksi hankkimalla syntymämaan passin. Virkailija totesi, että tällöin lapsi menettäisi Kongon kansalaisuutensa. Virkamies totesi myös, että vanhempien on ehkä osoitettava Kongon viranomaisille, ettei lapsi ole saanut vieraan valtion kansalaisuutta tai että hän on luopunut sellaisesta. Hän totesi kuitenkin myös, että todistustaakka sen osoittamisesta, että lapsi on saanut vieraan valtion kansalaisuuden, on Kongon viranomaisilla. Hänen mukaansa kyseisten tietojen hankkiminen on vaikeaa ilman yhteydenottoa kyseisen vieraan valtion viranomaisiin, mikä puolestaan ​​riippuu hallitusten välisistä suhteista sekä kyseisen valtion laeista ja säännöksistä. Tämän vuoksi saattaa olla henkilöitä, jotka ovat saaneet Kongon kansalaisuuden ilman velvollisuutta luopua toisesta kansalaisuudesta.[footnoteRef:7]  [7:  IBR 2.4.2012.] 

Säilyttääkö lapsi Kongon demokraattisen tasavallan kansalaisuuden, kun hän saa Suomen kansalaisuuden hakemuksesta? Jos hän säilyttää sen, voiko hän menettää sen myöhemmin, esimerkiksi kun hän on täysi-ikäistynyt? Vaikuttaako asiaan se, milloin ja miten hän on saanut Kongon demokraattisen tasavallan kansalaisuuden?
Kysymykseen liittyvää tematiikkaa on käsitelty myös tämän vastauksen kohdissa 1 ja 2. Jos henkilö hakee Kongon kansalaisuutta, on hänen luovuttava aikaisemmasta kansalaisuudestaan.[footnoteRef:8] Vuoden 2004 laissa määritellään myös edellytykset Kongon kansalaisuuden menettämiselle; keskeisin näistä on vieraan valtion kansalaisuuden saaminen (26 artikla). Lisäksi hallitus voi evätä henkilöltä kansalaisuuden, jos tämä on saanut Kongon kansalaisuuden, mutta säilyttänyt alkuperäisen kansalaisuutensa, jos kansalaisuus on hankittu vilpillisin keinoin tai jos henkilö on syyllistynyt korruptioon suhteessa Kongon kansalaisuuden myöntämismenettelyyn osallistuviin henkilöihin (27 ja 28 artikla).[footnoteRef:9] Ulkomailla kongolaisille vanhemmille syntynyt lapsi voi kuitenkin säilyttää Kongon kansalaisuuden joidenkin tietojen mukaan 21-vuotiaaksi saakka, jolloin hänen tulee luopua muun maan kansalaisuudesta säilyttääkseen Kongon kansalaisuuden.[footnoteRef:10] Reddit-keskustelupalstalla on käyty myös keskustelua siitä, että toisen maan kansalaisuudesta ei ole kerrottu Kongon viranomaisille, joten kaksoiskansalaisuus on säilytetty.[footnoteRef:11] [8:  République démocratique du Congo 2004.]  [9:  République démocratique du Congo 2004, Africanews 13.8.2024.]  [10:  Multiplecitizenship.com [päiväämätön]; Citizenship Rights in Africa Initiative 29.1.2019, Deutsche Welle 29.1.2019.]  [11:  Reddit 2026.] 

12.2.2007 tehtyyn poliittiseen sopimukseen sisältyy ilmeisesti mahdollisuus siitä, että lapsi voi 21 vuoden ikään asti säilyttää kaksoiskansalaisuutensa vanhempiensa valinnoista huolimatta. Keitä kyseinen poliittinen sopimus koskee ja onko se toteutunut käytännössä? Onko asiassa merkitystä sillä, onko lapsi syntymästään Kongon demokraattisen tasavallan kansalainen vai saanut sen vasta myöhemmin?
Maahanmuuttoviraston maatietopalvelun 22.5.2025 tekemässä kyselyvastauksessa kerrotaan, että vuonna 2007 tehtyyn poliittiseen sopimukseen saattaisi sisältyä mahdollisuus siitä, että lapsi voi säilyttää kaksoiskansalaisuutensa 21 vuoden ikään asti vanhempiensa valinnoista huolimatta.[footnoteRef:12] Itse sopimuksen tarkkaa sisältöä tai tarkempaa tietoa asiasta ei kuitenkaan löytynyt käytettävissä olevista lähteistä lapsia koskien. [12:  Maahanmuuttovirasto/Maatietopalvelu 22.5.2025.] 

Lähtökohtaisesti sopimus vaikutti koskevan virassa olevia tai ehdolle asettuvia poliitikkoja. Kongon demokraattisen tasavallan kansalliskokous päätti 12. helmikuuta 2007 perustaa erityiskomission, jonka tehtävänä oli tarkastella keinoja lieventää vuoden 2004 kansalaisuuslain 51 artiklaa ja pidentää kolmen kuukauden määräaikaa, joka oli asetettu kaksoiskansalaisille valinnan tekemiseksi Kongon kansalaisuuden ja toisen kansalaisuuden välillä. Jälkimmäisessä tapauksessa heidän olisi väistämättä pitänyt luopua vaaleilla saadusta virastaan.[footnoteRef:13]  [13:  La Libre Afrique 4.4.2018.  ] 

Entinen kongolainen tuomari Frédéric Bola (nykyisin Belgian sisäministeriön oikeudellinen asiantuntija) kuitenkin kertoi La Libre Afrique.be -sivustolle seuraavasti: ”Tätä erityiskomissiota ei koskaan perustettu, eikä kansalliskokoukselle jätetty lakialoitetta vuoden 2004 laissa säädetyn kolmen kuukauden määräajan pidentämiseksi; kyseinen määräaika oli umpeutunut jo 18. helmikuuta 2005. Näin ollen helmikuussa 2007 ei koskaan asetettu määräajan pidennystä (moratoriota).” Artikkelin mukaan vuonna 2018 46 ministerillä oli myös Belgian kansalaisuus.[footnoteRef:14] [14:  La Libre Afrique 4.4.2018. ] 

Kaksoiskansalaisuuskysymys herättää Kongon demokraattisessa tasavallassa säännöllisesti keskustelua. Vuonna 2016 parlamentin edustaja Toussaint Alonga nosti esiin kysymyksen tiettyjen kongolaisten, mukaan lukien hallinnon edustajien, kaksoiskansalaisuudesta, joka on vastoin perustuslakia. Hän teki suullisen kysymyksen ja vaati oikeudellisia toimia niitä kaksoiskansalaisuuden omaavia henkilöitä vastaan, jotka johtavat erilaisia ​​instituutioita. Toussaint Alongan mukaan ei ole hyväksyttävää, että maata johtavat kaksoiskansalaisuuden omaavat henkilöt, mikä rikkoo perustuslain 10 artiklaa. Parlamentin edustaja halusi kumota kansalliskokouksen vuonna 2007 hyväksymän moratorion ja perusteli tätä sillä, että se on perustuslain vastainen. Vuonna 2007 kaksoiskansalaisuuden omaavia parlamentin edustajia uhkasi edustajanpaikan menetys, mutta heille myönnettiin siirtymäaika asemansa saattamiseksi säännösten mukaiseksi. Määräaikaa ei kuitenkaan koskaan virallisesti päätetty.[footnoteRef:15] Lykkäys Kongon kansalaisuuslainsäädännön täytäntöönpanolle mahdollisti sen, että myös kaksoiskansalaiset saattoivat hoitaa korkeita valtion virkoja ja toimia kansallista suvereniteettia käsittelevissä toimikunnissa ilman seuraamuksia. Tämä moratorio on kiertänyt yksinomaisen kongolaisen kansalaisuuden periaatteen ja sallinut käytännössä sen, että poliitikot ovat saaneet pitää toisen kansalaisuuden Kongon kansalaisuuden rinnalla. Vaikka kyseinen moratorio myönnettiin alun perin kolmen kuukauden ajaksi, sitä ei ole koskaan kumottu.[footnoteRef:16]  [15:  Radio Okapi 14.10.2016.]  [16:  Habari RDC 2.5.2018.] 

Kaksoiskansalaisuuskysymys nousi esiin lehdistössä vuonna 2016 kun oppositio nosti esiin, että uudella pääministerillä Samy Ntita Badibangalla oli sekä Kongon että Belgian kansalaisuus. Erään media-artikkelin mukaan Kongon kansalliskokous käsitteli kaksoiskansalaisuuskysymystä vuonna 2007 ja asetti kolmen kuukauden määräajan, jonka kuluessa kaksoiskansalaisuuden omaavien kongolaisten, joita on runsaasti sekä parlamentissa että virkamieskunnassa, oli virallistettava asemansa. Keskustelu on kuitenkin sittemmin jäänyt tauolle.[footnoteRef:17]  [17:  RTFB 20.11.2016.] 

Epäilykset kongolaispoliitikkojen kaksoiskansalaisuudesta koskevat yhä useita henkilöitä ja aiheuttavat säännöllisesti skandaaleja, mutta ilmiö ei osoita merkkejä muuttumisesta. Poikkeus kaksoiskansalaisuudesta vaikuttaa koskevan myös maajoukkueurheilijoita. Heille, joilla on usein jonkin länsimaan kansalaisuus, myönnetään Kongon kansalaisuus, jotta he voivat edustaa maajoukkuetta.[footnoteRef:18] Pelaajia on syntynyt tai kasvanut ulkomailla ja he ovat saaneet syntymä- tai asuinmaansa kansalaisuuden. Kongon viranomaiset ovat myöntäneet heille Kongon passeja, vaikka he Habari RDC -median julkaiseman artikkelin mukaan tietävätkin, ettei valtaosa ole luopunut ulkomaisesta kansalaisuudestaan ​​eikä myöskään virallisesti Kongon kansalaisuudesta.[footnoteRef:19] Esimerkiksi vuonna 2025 jalkapallon maajoukkueessa pelasi 10 Ranskassa syntynyttä pelaajaa, seitsemän entistä Belgian nuorisomaajoukkuepelaajaa, kaksi Sveitsissä syntynyttä pelaajaa ja kaksi entistä Englannin nuorisomaajoukkuepelaajaa. Joukkueen valmentaja totesi kaksoiskansalaisten tuovan lisäarvoa joukkueeseen.[footnoteRef:20]  [18:  Bouopda & Ntumba 1.12.2020. ]  [19:  Habari RDC 2.5.2018.]  [20:  ESPN 23.12.2025; All Africa 16.2.2026; Habari RDC 2.5.2018.] 

Kaksoiskansalaisuuskysymys on nousemassa yhä tärkeämmäksi Kongon demokraattisessa tasavallassa. Keskustelu virisi uudelleen presidentti Félix Tshisekedin virkaanastujaisten myötä vuonna 2019. Toisin kuin edeltäjänsä, hän on ilmaissut aikovansa edetä asiassa kaksoiskansalaisuuden sallivaan suuntaan.[footnoteRef:21] [21:  Bouopda & Ntumba 1.12.2020. ] 

Kongon hallitus kannattaa asteittaista lähestymistapaa koskien kaksoiskansalaisuutta. Tämä tarkoittaisi mahdollisesti esim. erityisaseman luomista kongolaiselle diasporalle. Perjantaina 30. tammikuuta 2025 Crispin Mbadu Phanzu (ulkoasiain- ja kansainvälisen yhteistyön ministerin alaisuudessa toimiva, ranskankielisten maiden yhteistyöstä ja diasporasta vastaava ministeri) esitteli tulokset kansallisesta työpajasta. Työpajassa arvioitiin suosituksia, jotka olivat syntyneet laajan kuulemisprosessin pohjalta järjestetyissä kongolaisen diasporan foorumeissa, jotka pidettiin 24.–27. marraskuuta 2025. Hallituksen tiedottajan Patrick Muyayan mukaan asiakirjan suunnitelmiin kuuluu myös Kongon diasporaa palvelevan pääsihteeristön perustaminen, kaksoiskansalaisuutta koskevan lainsäädännön asteittainen uudistaminen, johon sisältyy välittömiä väliaikaisia ​​toimia, kuten erityisaseman myöntäminen diasporassa eläville kongolaisille, konsulipalvelujen nykyaikaistaminen, sekä kongolaisen osaamisen hyödyntämiseen keskittyvän yksikön luominen.[footnoteRef:22] [22:  Actualite.cd 1.2.2026.] 

Kongon hallitus on päätynyt varovaiseen lähestymistapaan. Tammikuun 2026 lopulla Kinshasassa pidetyssä hallituksen kokouksessa diasporasta vastaava ministeri Crispin Mbadu Phanzu esitteli tulokset kansallisesta työpajasta, jossa käsiteltiin ulkomailla asuvien kongolaisten esittämiä toiveita. Hyväksyttyjen kuuden suosituksen joukossa on ohjaava periaate: siirtyminen kohti kaksoiskansalaisuutta vaiheittain, aloittaen erityisaseman luomisella diasporalle. Kyse ei ole vain muodollisesta seikasta. Perustuslain 10 artikla sulkee pois kaikenlaisen kaksoiskansalaisuuden. Vuoden 2006 tekstissä todetaan: ”Kongon kansalaisuus on yksinomainen. Sitä ei voi omistaa samanaikaisesti minkään muun kansalaisuuden kanssa.” Toisen passin salliminen edellyttäisi siis perustuslain muuttamista eli prosessia, joka on pitkäkestoinen ja poliittisesti kiistanalainen. Erityisasema kuitenkin kiertää esteen ilman, että siihen tarvitsee puuttua suoraan. Käsittelyn perusteella tarkoituksena on myöntää diasporalle taloudellisia oikeuksia – erityisesti omaisuuden omistamiseen ja sijoittamiseen liittyen – ilman, että heille myönnettäisiin kansalaisille kuuluvia kansalaisoikeuksia. Vaatimattomampaa erityisasemaa voitaisiin tavoitella tavallisen lain tai asetuksen keinoin. Aikataulua ei ole määritelty.[footnoteRef:23] [23:  Beto 3.7.2026.  ] 

Kongon demokraattisessa tasavallassa oppositio vastustaa kaksoiskansalaisuutta. Ranskassa asuvat kongolaistaustaiset kansalaiset muistuttivat Ranskassa vierailevaa presidentti Félix Tshisekedia siitä, kuinka kiireellistä ja välttämätöntä kaksoiskansalaisuuden laillistaminen Kongon demokraattisessa tasavallassa on. Vaikka presidentti Tshisekedi kehotti kärsivällisyyteen tämän Kongon demokraattista tasavaltaa koskevan arkaluonteisen asian käsittelyssä, oppositio puolestaan ​​korosti vastustavansa kaksoiskansalaisuutta. ”Jos olet kotoisin Kongosta, olet sitä – ja pysyt sellaisena – missä ikinä oletkin. Voit tietenkin hankkia toisen kansalaisuuden. Seurauksena on kuitenkin se, että olet ranskalainen, kanadalainen tai amerikkalainen vain ollessasi Ranskassa, Kanadassa tai Yhdysvalloissa”, totesi Ferdinand Kambere, joka toimii varapääsihteerinä varapääsihteerinä PPRD-puolueessa (People's Party for Reconstruction and Democracy), jota edustaa entinen presidentti Joseph Kabila.[footnoteRef:24] [24:  Deutsche Welle 3.5.2024.] 

Monet kansanedustajat ja muut sidosryhmät kannattavat kaksoiskansalaisuutta vain syntyperäisille kongolaisille. Useimmat toisen kansalaisuuden hankkineet ovat tehneet niin pakon edessä. Myös paikalliset ihmisoikeusjärjestöt kannattavat sitä, että kongolaiskansalaisuuden voivat saada takaisin ne, jotka menettivät sen hankittuaan kansalaisuuden esimerkiksi Ranskasta tai Belgiasta.[footnoteRef:25] Vuonna 2024 nimitetyllä pääministeri Samy Badibangalla kerrottiin olevan sekä Kongon että Belgian kansalaisuus.[footnoteRef:26] [25:  Kamunga 2022, s. 14.]  [26:  Africanews 13.8.2024.] 

Lähteet
Actualite.cd 1.2.2026. Double nationalité en RDC: le gouvernement privilégie une approche graduelle avec des mesures intermédiaires dont l’instauration d’un statut spécial pour les Congolais de la diaspora. https://actualite.cd/2026/02/01/double-nationalite-en-rdc-le-gouvernement-privilegie-une-approche-graduelle-avec-des (käyty 9.9.2026).
Africanews 13.8.2024. DRC: Controversy over new PM's dual citizenship. https://www.africanews.com/2016/11/23/drc-fresh-controversy-over-pm-s-dual-citizenship/ (käyty 8.9.2026).
All Africa 16.2.2026. Congo-Kinshasa/Nigeria: NFF Reacts to FIFA 'Verdict' On Nigeria-DR Congo Eligibility Dispute. https://allafrica.com/stories/202602170044.html (käyty 9.9.2026). 
Beto 3.7.2026. Double nationalité: la RDC privilégie un statut spécial pour sa diaspora. https://beto.cd/double-nationalite-rdc-statut-special-diaspora/ (käyty 24.8.2026). 
Bouopda, Alexandrine ja Ntumba, Julia, 1.12.2020. La double nationalité : le cas de la RDC et du Cameroun, AMECAS. https://amecas.wordpress.com/2020/12/01/la-double-nationalite-le-cas-de-la-rdc-et-du-cameroun/ (käyty 9.9.2026).
Citizenship Rights in Africa Initiative 29.1.2019. Dual citizenship in Africa: ‘Benefits outweigh disadvantages’. https://citizenshiprightsafrica.org/en/dual-citizenship-in-africa-benefits-outweigh-disadvantages/ (käyty 24.8.2026). 
Cosmos Legal 2.4.2026. La Nationalité en République Démocratique du Congo : Conditions, Procédures et Sécurisation Juridique. https://www.cosmoslegal.com.tr/index.php/makale/la-nationalite-en-republique-democratique-du-congo (käyty 19.8.2026).
Deutsche Welle 
3.5.2024. En RDC, l’opposition hostile à la double nationalité. https://www.dw.com/fr/rdc-double-nationalit%C3%A9-diaspora/a-68988973 (käyty 9.9.2026).
29.1.2019. The pros and cons of dual citizenship in Africa. https://www.dw.com/en/dual-citizenship-in-africa-benefits-outweigh-disadvantages/a-47276279 (käyty 19.8.2026). 
ESPN 23.12.2025. Desabre and his dual nationals - Fallen giants DR Congo are AFCON threats. https://www.espn.com/espn/story/_/id/47391768/sebastien-desabre-dual-nationals-fallen-giants-dr-congo-afcon-threats (käyty 9.9.2026).
Habari RDC 2.5.2018. La double nationalité et ses ambiguïtés en RDC. https://habarirdc.net/double-nationalite-congolaise-etrangers-moratoire-ambiguites-rdc/ (käyty 9.9.2026).
IBR (Immigration and Refugee Board of Canada) 2.4.2012. Democratic Republic of the Congo: Whether a foreign national who acquired Congolese citizenship through marriage can regain Congolese nationality; if so, the procedure for regaining Congolese nationality; whether a child born outside the Democratic Republic of the Congo (DRC) of a Congolese father can acquire Congolese nationality from outside the country; if so, the procedure for doing so [COD104014.FE]. Saatavilla Ecoi.net -tietokannassa: https://www.ecoi.net/de/dokument/1016684.html (käyty 24.8.2026).
Kamunga, Frank 2022. Report on Citizenship Law: Democratic Republic of Congo. Global Citizenship Observatory (GLOBALCIT), Robert Schuman Centre for Advanced Studies. https://cadmus.eui.eu/server/api/core/bitstreams/555eb270-c5bf-50d3-a895-5f3ef6acc8b7/content (käyty 9.9.2026).
La Libre Afrique 4.4.2018. RDC: Double nationalité: pas de problème si vous êtes allié de Kabila. https://afrique.lalibre.be/17468/rdc-double-nationalite-pas-de-probleme-si-vous-etes-allie-de-kabila/ (käyty 24.8.2026). 
Maahanmuuttovirasto/Maatietopalvelu 22.5.2025. Kongon demokraattinen tasavalta, Suomessa syntyneen lapsen passin hankkiminen. Saatavilla Tellus-maatietokannassa: https://maatieto.migri.fi/base/2724d19a-5460-485d-bff8-6cd8f75f86d5/countryDocument/9b52e427-c685-47fa-8775-ef9c06c60f8c (käyty 9.9.2026).
Multiplecitizenship.com [päiväämätön]. CONGO (Formerly Zaire). https://www.multiplecitizenship.com/wscl/ws_DR_CONGO.html (käyty 19.8.2026). 
Radio Okapi 14.10.2016. Assemblée nationale : l’affaire de la double nationalité refait surface. https://www.radiookapi.net/2016/10/14/actualite/politique/assemblee-nationale-laffaire-de-la-double-nationalite-refait-surface (käyty 24.8.2026). 
Reddit 2026. Any Congolese here with dual nationality? https://www.reddit.com/r/Congo/comments/1v2jhkf/any_congolese_here_with_dual_nationality/?solution=ca498fedb53bee78ca498fedb53bee78&js_challenge=1&jsc_token=7afd7253fec22262ff1c52b1703fe9ec40f33800df74084d3e90f77397350d2f&jsc_orig_r= (käyty 9.9.2026).
[bookmark: _Hlk240035043]République démocratique du Congo 
2006. Constitution de la République Démocratique du Congo. Saatavilla Refworld- tietokannassa: https://www.refworld.org/legal/legislation/natlegbod/2006/104200 (käyty 24.8.2026). 
2004. Loi n° 04/024 du 12 novembre 2004 relative à la nationalité congolaise. Saatavilla Refworld- tietokannassa: https://www.refworld.org/legal/legislation/natlegbod/2004/123068 (käyty 9.9.2026).
RTFB 20.11.2016. RDC: le nouveau Premier ministre aurait la double nationalité congolaise et belge.https://www.rtbf.be/article/rdc-le-nouveau-premier-ministre-aurait-la-double-nationalite-congolaise-et-belge-9459801 (käyty 24.8.2026).  

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

